《啄木儿》
金朝·王哲

自坐自坐。木上见真火。自哿自哿。从前没灾祸。雨东方妥。

诚堪可。润叶滋枝成花朵。结团团、宝珠颗。翠雾腾空外遍锁。

白露凝虚上负荷。换构交睡同舒他。性命方知无包裹。

不由天、只由我。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。